Správa zo zahraničnej pracovnej cesty - osnova
1.  Účastník ZPC:
Miroslava Klempová, Mgr.
Ministerstvo školstva, vedy, výskumu a športu SR
Pracovisko Stromová 9, 813 30 Bratislava
Štátny radca, Odbor celoživotného vzdelávania
Jazyky: angličtina C1, nemčina B2

2.  Zahraničná pracovná cesta:
Česká republika, Praha, 6.-7.6.2016
Hospodářská komora České republiky (HKČR)
Účasť na konferencii Význam kvalifikace a odborné přípravy v přeshraničném zaměstnávání a pracovné stretnutie so zástupkyňou Fondu dalšího vzdělávání
Cesta bola čiastočne refundovaná HKČR

3.  Rámcový program pobytu:
6.6.2016 13:00 – 17:00
Budova hotela Grandior Prague (Na Poříčí 421, 110 00 Praha)
2.6.2016 13:00 – 15:00
Budova organizácie Fond dalšího vzdělávaní (Na Maninách 876/7, 170 00 Praha)

4.  Stručný priebeh rokovaní, resp.  študijného pobytu:
6.6. 13:00 – 17:00
•	Otvorenie podujatia
•	Európsky pracovný trh očami zamestnávateľov
Prítomných na konferencii privítal a zároveň odprezentoval prvý príspevok p. Dlouhý. Stručne v ňom predstavil problémy, ktoré predstavuje nedostatočne kvalifikovaná pracovná sila pre krajiny V4 a spomenul, že v dohľadom čase podpíšu hospodárske komory daných týchto štátov memorandum o spolupráci.
•	Modernizácia európskej ekonomiky
Príspevok viedla europoslankyňa p. Dlabajová, ktorá vyzdvihla pracovnú mobilitu ako nespornú výhodu členstva v EÚ a vyjadrila svoj zámer podporovať ju aj naďalej.
•	Kvalifikácie v cezhraničnom regióne – projekt CrossVET
P. Romana Nováčková stručne predstavila projekt CrossVET, ktorý je medzinárodným porovnaním zručností nadobudnutých v hraničných regiónoch Rakúska, českej republiky a Slovenska a uznávanie dokladov o vzdelaní lokálnymi zamestnávateľmi.
•	Komparácia kvalifikácií v povolaniach s cezhraničným uplatnením
P. Šedajová a p. Krabáč predstavili metodologické pozadie projektu CrossVET – opísali 15 povolaní, ktoré boli vybraté pre výskumné účely v jednotlivých krajinách a predstavili analýzu rozdielov vzdelávacích systémov jednotlivých krajín.
•	Význam kvalifikácie pri zamestnávaní cudzincov
Príspevok o konkrétnej analýze rozhovorov so zamestnávateľmi o konkrétnych povolaniach prezentovala p. Hatvan z Rakúska. Zamestnávatelia oslovení v tomto projekte prízvukovali význam praxe, ktorú študenti nadobudnú počas vzdelávacieho procesu.
•	Výstupy a odporúčania z projektu CrossVET
P. Navrátil predstavil záverečnú prácu tohto projektu a odporúčania, ktoré z projektu vyplynuli.
•	Národná sústava kvalifikácií - ČR
V predmetnom príspevku bola predstavená česká Národná sústava kvalifikácií (NSK). Od historického vývoja, až po participátorov na jej vývoji a zároveň p. Somr predstavil aj konkrétne počty ľudí, ktorí si skrz NSK nechali uznať svoju kvalifikáciu. Od jej vzniku sa nechalo preskúšať takmer 140 tisíc ľudí.
•	Generation What? – Ako vidí svoju budúcnosť dnešná mládež
V príspevku bola v krátkosti predstavená platforma generation-what.cz ako možnosť vyjadrenia názoru mladých ľudí na rôzne spoločenské témy, vrátanie vzdelávania a zamestnania.
•	Diskusia, zhrnutie a záver diskusie

7.6. 13:00 – 15:00
•	Pracovné stretnutie so zástupkyňou Fondu dalšího vzdělávání 
Fond dalšího vzdělávaní, ako priamo riadená organizácia českého rezortu školstva, sa zaoberá mnohými styčnými témami, ktorými aj OCV. Cieľom pracovného stretnutia bolo identifikovať styčné oblasti a diskutovať o prípadnej spolupráci medzi inštitúciami.

5.  Odporúčané závery:
Na základe účasti na konferencii a aj na pracovnom stretnutí je podľa účastníčky potrebné naďalej udržiavať aktívnu spoluprácu s Českou republikou v oblasti vzdelávania a vymieňať si pravidelne informácie a skúsenosti.
Úlohy zo stretnutí nevyplynuli.

6.   Prehľad prinesenej dokumentácie a miesto jej uloženia
	Z konferencie boli prinesené informácie o realizátoroch projektu CrossVET a linky na relevantné výstupy. 
Všetko je dostupné u Mgr. Klempovej v kancelárii č. 350 na Stromovej č. 9.

7.   Osobitne vyhodnotený očakávaný prínos ZPC
	Podujatia splnilo svoj účel – Slovensko posilnilo vzťahy nie len s ČR, ale aj s ostatnými krajinami V4 v oblasti vzdelávania a cezhraničnej mobility.

8.    Spôsob zverejnenia výsledkov ZPC, prenos získaných informácií
-

Súhlasím so zverejnením správy na internete - áno

Správu vypracoval: Mgr. Miroslava Klempová
Dátum: 09.06.2016
Správu schválil:  Mgr. Monika Korkošová
 
Poznámka:
Správu zo ZPC je potrebné vypracovať do desiatich dní od jej ukončenia a v papierovej aj elektronickej forme (rtf. formát) predložiť sekcii medzinárodnej spolupráce a európskych záležitostí MŠVVaŠ SR.